Curtius Joël

Curtius (Theod. Curt vel Kurt) Ioël (natus 18 Ianuarii 1865 oppido Greiffenberg (Silesia), mortuus 15 Aprilis 1945 Berolini) vir publicus Germaniae nullius factionis fuit.

 Iuventus et munus 
Joël Iudaica origine fuit. Postquam maturitatem adeptus est, Ienae, Friburgi, Berolini iurisprudentiae studebat atque anno 1888 primam, anno 1893 secundam probationem accepit. Eodem anno doctor iurisprudentiae promotus est. Deinde assessor minister publicus iustitiae Borussiae laboravit. Ab anno 1899 delator publicus Hannoverae et Berolini fuit, ab anno 1908 minister in Magistratu Imperii Iustitiae. Bello Orbis Terrarum I in administratione Belgicae occupatae vigiles Bruxellarum rexit et exploratores hostium arcebat. 1 Octobris 1917 director in Magistratu Imperii Iustitiae factus est.

 Cursus honorum 
Joël, qui ipse nullius factionis sodalis erat, anno 1920 secretarius statalis in Administerio Imperii Iustitiae factus est et variis sub administris ad annum 1931 mansit. 16 Aprilis 1924 - 15 Ianuarii 1925 officia Administri Iustitiae administrabat, sed ipse administer non fuit. Item a die 5 Decembris 1930 administerium administrabat et 10 Octobris 1931 ipse administer factus est, quamquam tum iam aetate provectus erat. Cum aliis administris consilii ministrorum Brüning 30 Maii 1932 magistratum reliquit et vacatio muneris ei data estWolfgangus Benz/Hermannus Graml: Biographisches Lexikon zur Weimarer Republik, Monachii 1988.

 Nexus externi 
 Curriculum vitae in pagina Tabularii Foederalis Germaniae (lingua Theodisca)

 Notae 

Categoria:Nati 1865
Categoria:Alumni Universitatis Ienensis
Categoria:Alumni Universitatis Friburgensis Brisgaudiae
Categoria:Alumni universitatum et scholarum Berolinensium
Categoria:Administri Imperii Iustitiae (Germania)
Categoria:Mortui 1945